জন রিড (সাংবাদিক)
জন " জ্যাক" সিলাস রিড (২২ অক্টোবর, ১৮৮৭ - অক্টোবর ১৭, ১৯২০) একজন আমেরিকান সাংবাদিক, কবি এবং কমিউনিস্ট কর্মী ছিলেন। মেক্সিকান বিপ্লব (মেট্রোপলিটান ম্যাগাজিনের জন্য) এবং প্রথম বিশ্বযুদ্ধের ( দ্য ম্যাসেস ম্যাগাজিনের জন্য) সময় তিনি সর্বপ্রথম একজন যুদ্ধ সংবাদদাতা হিসাবে বিশিষ্টতা অর্জন করেছিলেন। তিনি সোভিয়েত সমাজতন্ত্র প্রতিষ্ঠার সময় রাশিয়ার পেট্রোগ্রাদে অক্টোবর বিপ্লবের কভারেজ করেছেন, এই মহান বিপ্লব অবলম্বনে তিনি ১৯১৯ রচনা করেন সালের টেন ডেইজ দ্যাট শক দ্য ওয়ার্ল্ড (বাংলা অনুবাদ ‘দুনিয়া কাঁপানো দশ দিন’) বইয়ে লিখেছেন, যা তাকে বিশ্বব্যাপী পরিচিতি এনে দেয়। রিড রাশিয়ার লেনিনের বলশেভিক পার্টির সমর্থক ছিলেন। তিনি ১৯১৮ সালে রেড গার্ডে সংক্ষিপ্তভাবে অস্ত্রধারণ করেছিলেন গৃহযুদ্ধ চলাকালীন। তিনি মার্কিন যুক্তরাষ্ট্রেও সমাজতান্ত্রিক বিপ্লবের সমাধা করতে চেয়েছিলেন এবং ১৯১৯ সালে তিনি আমেরিকাতে ‘কমিউনিস্ট লেবার পার্টি’র প্রতিষ্ঠা করেন। তিনি ১৯২০ সালে মস্কোতে টাইফাস রোগে মারা যান। তার মৃত্যুর সময় সোভিয়েত ইউনিয়ন তাকে রাষ্ট্রীয় মর্যাদায় সমাধি দেওয়া হয়েছিল। ক্রেমলিন ওয়াল নেক্রোপলিসে সমাহিত করা মাত্র তিনজন আমেরিকানদের তিনি ছিলেন অন্যতম।